钦定古今图书集成/理学汇编/字学典/第083卷 > 《宋陈思书苑菁华》 > 《磔势第八》
## 钦定古今图书集成/理学汇编/字学典/第083卷 > 《宋陈思书苑菁华》 > 《磔势第八》

磔者，不徐不疾，战行欲卷，复驻而去之。又云：“䟐笔战
行，翻笔转下，而出笔磔之。”《口诀》云：“右送之波皆名磔。
右揭其腕，逐势紧䟐，旁笔迅磔，尽势轻揭，而潜收在
劲迅得之。”夫磔法，笔锋须䟐势，欲险而涩，得势而轻
揭，暗收存势，候其势尽而磔之。

问曰：“《发波》之笔，今谓之磔，何也？”

论曰：发波之法，循古无踪，原其用笔，磔法为径，磔豪
耸过，法存乎神，而磔之义明矣。凡磔若左顾右，则势
钝矣。䟐重锋缓则势肥，须遒劲而迟涩之。凡险劲风
骨，泥滞存亡，以法师心，以志专本，则自然暗合旨趣
矣。《笔诀》云：“始入笔，紧筑而微仰便下，徐行势足，而后
磔之。其笔或藏锋出锋，由心所好也。”

《一生笔》纯毫，为心，软而复健。

《二生纸》新出箧笥，润滑易书，即受其墨。若久露风日， 
枯燥难用。

《三生砚用则贮水，毕则干之。司马》云：“砚石不可浸润。
四生水义在新汲，不可久停，停不堪用。”

《五生墨》：随要旋研，凌利墨光为上，研多则泥钝也。
《六生手》：适携执，劳腕则无准。
《七生神》：凝神静思，不可烦躁。

《八生目，寝息适寤》，光朗分明。

《九生景》：天气清朗，人心舒悦，乃可言《书》也。

右此《九法》，不可废忘。忽而怠之，则其瑕矣。